EkBass/fiwiki-20250220-pages-articles huggingface dataset:
Kosmos

Kosmos () tarkoittaa maailmankaikkeutta, erityisesti järjestyneenä kokonaisuutena. Antiikin ajattelija Pythagoras sanoi: ”Kosmos tarkoittaa järjestäytynyttä maailmankaikkeutta” Alkujaan sana on tarkoittanut paitsi järjestystä ja järjestelmällistä asetelmaa, myös koristetta. Kristillisessä teologiassa sanaa on käytetty kuvaamaan luotua kaikkeutta, mukaan lukematta Jumalaa. Sanalla kosmografia on tarkoitettu kaikkeuden yleisten piirteiden kuvausta, selittävän tähti- ja maantieteen yhteensovitusta, sekä taivaan että maan kuvaamista. Tieteenala, joka tutkii kosmosta on kosmologia. == Lähteet == Luokka:Antiikin filosofia Luokka:Avaruus Luokka:Filosofian termit Luokka:Kosmologia Luokka:Kreikankieliset sanat ja sanonnat
Borneonkissa

Borneonkissa, vanhoilta nimiltään borneonpunakissa ja lahtikissa, (Catopuma badia, joskus käytetään sukua Pardofelis, Felis, Profelis tai Badiofelis) on Borneon saarella Kaakkois-Aasiassa elävä kissaeläinlaji. Borneonkissasta ei tiedetä paljoa, sillä se on hyvin harvinainen. == Havainnot == Ennen vuotta 1998 borneonkissa oli nähty elävänä vain kaksi kertaa. Ensimmäinen havainto tehtiin joko vuonna 1855 tai 1874. 1880-luvulla löydettiin muutama nahka ja kaksi pääkalloa. Vuonna 1893 löytyi joitakin jälkiä. Seuraavat tiedot lajin olemassaolosta saatiin vasta 1954, kun eräs matkailija näki Borneossa dajak- nimisen alkuasukasheimon seremonia-asusteissa borneonkissan turkista valmistettuja päähineitä. Lajin uskottiin jo kuolleen sukupuuttoon, kunnes vuonna 1992 saatiin pyydystettyä erikoisen näköinen kissa, joka kuitenkin kuoli pian. Geenitutkimuksissa se osoittautui naaraspuoliseksi borneonkissaksi. Ensimmäinen valokuva elävästä borneonkissasta saatiin vuonna 1998, jolloin yhdysvaltalainen luontokuvaaja Art Wolfe kuvasi Malesian ja Indonesian rajalla metsäpaloa paenneen yksilön. Nykyään maailman eläintarhoissa on noin nelisenkymmentä lajin yksilöä, joista viisi on Yhdysvalloissa. Borneolaiset pyydystäjät saavat tarhoilta suuria palkkioita elävistä yksilöistä. == Ulkonäkö ja koko == Borneonkissan turkki on punaruskea, mutta myös harmaita muunnoksia esiintyy. Vatsapuoli on muuta ruumista vaaleampi. Molekyylianalyysien perusteella laji on sukua aasiankultakissalle, mutta borneonkissan kallon lyhyt ja pyöreä rakenne on erilainen ja se on kooltaan pienempi kuin yleisempi sukulaisensa. Sen pienehköt korvat ovat alempana sivuilla kuin muilla kissoilla. Borneonkissan pituus on 50–65 cm, ohutkarvainen häntä on 30–40 cm pitkä. Eläin painaa 2–4 kg. == Ravinto == Borneonkissa saalistaa yöaikaan lintuja, jyrsijöitä ja mahdollisesti myös apinoita. == Elinympäristö == Borneonkissa elää tiheissä sademetsissä ja kalliopensaikoissa. Metsien hakkuun uskotaan heikentävän uhanalaisen lajin elinmahdollisuuksia. == Lähteet == * * Tieteen kuvalehti 5/1999, s. 19: artikkeli Villikissa ensi kertaa valokuvassa * Tunturisusi.com: Borneonkissa === Viitteet === Luokka:Kissaeläimet Luokka:Uhanalaiset nisäkkäät
Ontake

Ontake () on 3 063 metriä korkea aktiivinen kerrostulivuori Japanissa. Se sijaitsee Naganon prefektuurissa, sata kilometriä Nagoyasta koilliseen. Japanissa on useita samannimisiä vuoria, joten kyseisestä Kison laaksossa olevasta vuoresta käytetään myös nimeä Kiso Ontake-san (). Vuoren purkautumishistoria alkoi lokakuussa 1978, minkä jälkeen se purkautui useita kertoja kunnes rauhoittui huhtikuussa 1980 lähes 35 vuodeksi. Ontaken alue on altis maanjäristyksille ja niitä on mitattu paikalla useita. Vuoren alla 4. syyskuuta 1984 sattunut 6,8 richterin suuruinen maanjäristys aiheutti vuoren kaakkoisrinteen muuttumisen maanvyöryksi. 32–36 miljoonaa kuutiometriä maa- ainesta valui yhteensä noin 12 kilometrin matkan ja hautasi alleen viisitoista ihmistä. Maanvyöryn seurauksena Ontaken kaakkoisrinnettä koristaa 1 300 metriä pitkä ja 400 metriä leveä lovi. Alueen seismistä toimintaa on tarkkailtu vuodesta 1976 lähtien. Šintolaisille Ontake on pyhä vuori, ja erityisesti askeettisten, yamabusheiksi kutsuttujen Shugendōn lahkon jäsenten keskeisiä palvontapaikkoja. Shungendōn alalahko Mitakekyo pitää Ontakella keskuspaikkaansa, ja vuoren juurella on pyhäkkö palvontamenoja varten. Nykyisin Ontake on varsinkin pyhiinvaeltajien suosima käyntikohde, ja sen huipulle pääsee helposti kävelemällä. == Purkaukset == Tulivuori purkautui varoittamatta 27. syyskuuta 2014. Tulivuoresta purkautuneet myrkylliset höyryt aiheuttivat kymmenien ihmisten kuoleman.Yle uutiset 1.10.2014 == Galleria == Tiedosto:Ontakesan from OtakiTop 2010-8-27.JPG|Ontake ja vulkaanista kaasua Tiedosto:Ontakesan from kohideyama 2002 10 30.jpg|Ontake kuvattuna Mount Kohidelta Tiedosto:14 Ontakesan from kazakoshiyama 2002-5-6.jpg|Ontake ja Agematsu, kuvattu Mount Kazakoshilta Tiedosto:Ontakesan from Tanohara 2010-8-27.jpg|Ontake kuvattuna Tanoharalta == Lähteet == == Aiheesta muualla == Luokka:Japanin tulivuoret Luokka:Pyhät luonnonkohteet Luokka:Naganon prefektuuri Luokka:Japanin vuoret
Niiralan rata

Niiralan rata on Suomen rataverkkoon kuuluva rataosuus Tohmajärvellä Suomen ja Venäjän väliseltä rajalta Niiralasta Karjalan radalle Säkäniemeen. Niiralan rata on 1940 solmitun Moskovan rauhan jälkeen Suomessa pysyneen entisen Karjalan radan, Viipuri–Joensuu-radan osan läntinen puolisko. Venäjän puolella lähin rautatieasema on Värtsilä. Niiralan radalta erkani Valkeasuon rata. Rataosan pituus on 33 kilometriä. Rataosa on sähköistämätön, ja sillä on vain tavaraliikennettä. Matkustajaliikenne radalla lopetettiin 1. kesäkuuta 1987. Rataosalla on 15 tasoristeystä, joista kuusi on vartioituja. Niiralan radan liikenne on vähäistä. Vuonna 2022 radalla kulki keskimäärin 1–2 tavarajunaa päivässä. == Lähteet == Luokka:Suomen rataverkko Luokka:Tohmajärven liikenne
Nuokkutalvikki

Nuokkutalvikki (Orthilia secunda) on vihreänä talvehtiva, pienikokoinen kasvilaji, jota tavataan laajalla alueella pohjoisella pallonpuoliskolla. Nuokkutalvikkia on pidetty sukunsa ainoana lajina. Aiemmin sen katsottiin kuuluvan talvikkien sukuun. == Ulkonäkö ja koko == Monivuotinen nuokkutalvikki kasvattaa pitkän maarönsyn, josta nousee 5–20 cm korkeita kukkavarsia. Vihreinä talvehtivat lehdet ovat ruusukkeena varren tyvellä. Lehdet ovat 2–4 cm pitkiä, soikeita, kiiltäviä ja sahalaitaisia. Lehden ruoti on lapaa lyhyempi. Kukinto on tiheä, nuokkulatvainen ja toispuoleinen terttu, joka muodostuu 5 mm:n kokoisista vihertävänvalkoisista ja kellomaisista kukista. Nuokkutalvikki kukkii Suomessa kesä-heinäkuussa. Kasvin hedelmistö on lähes pysty.Retkeilykasvio 1998, s. 213. == Levinneisyys == Nuokkutalvikkia tavataan Länsi- ja Pohjois-Euroopassa paikoin Islannista Pyreneille ja yleisemmin Saksasta itään, Etelä-Euroopassa kuitenkin lähinnä vuoristoissa. Levinneisyysalue jatkuu halki Siperian ja Keski-Aasian havumetsävyöhykkeen ja edelleen Pohjois-Amerikan pohjois- ja keskiosiin. Suomessa nuokkutalvikki on yleinen koko maassa. Nuokkutalvikista tunnetaan kaksi alalajia. Näistä alalaji secunda kasvaa Euroopassa, Keski- ja Itä-Aasiassa sekä Pohjois-Amerikan pohjois- ja keskiosissa. Alalaji obtusa puolestaan kasvaa Siperiassa, Keski- Aasiassa sekä Pohjois-Amerikan pohjoisosissa. == Elinympäristö == Nuokkutalvikki kasvaa kosteissa kangas- ja korpimetsissä. Sitä esiintyy mustikkatyyppiin kuuluvilla tuoreilla kankailla, soilla, tunturi- ja kaskikoivikoissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Suomen Lajitietokeskus: Nuokkutalvikki (Orthilia secunda) * Pohjolan kasvien pauloissa: Orthilia secunda - nuokkutalvikki * Kasviatlas 2021: Nuokkutalvikin (Orthilia secunda) levinneisyys Suomessa. Luokka:Kanervakasvit
Juan de Juanes

Juan de Juanes (, oik. Juan Vicente Macip, 1523 Valencia, Espanja – 21. joulukuuta 1579 Bocairente, Espanja) oli renessanssin aikainen espanjalainen taidemaalari, joka teki erityisesti uskonnollisia maalauksia. Hän oli omana aikanaan Valencian alueen merkittävin maalari, ja siksi häntä on sanottu toiseksi Rafaeliksi. ==Keskeisiä teoksia== *"Pyhä ehtoollinen" (useita versioita), *"Pyhä Sebastian synagogassa", *"Pyhän Tapanin (ensimmäisen marttyyrin) hautaaminen", *"Neitsyt ja lapsi Johannes Kastajan ja Johanneksen kanssa". Eremitaašin museo Pietari, *"Ferrierin pyhä Vincent" Eremitaašin museo Pietari, *"Pyhän Annan ilmestys". Eremitaašin museo Pietari, *"Mont Garganon kulkue". Paun taidemuseo, *"Pyhä perhe" (useita versioita) *"Synnitön sikiäminen", teosta pidetään tekijänsä tuotannon tunnetuimpana. == Aiheesta muualla == * Elämäkerta * Juan de Juanes Artcyclopediassa * Maalauksia Luokka:Espanjalaiset taidemaalarit Luokka:Vuonna 1523 syntyneet Luokka:Vuonna 1579 kuolleet
Retkeilykasvio

Retkeilykasvio on kasvien tunnistamiseen tarkoitettu maastokäyttöön soveltuva käsikirja. Siinä esitellään yleensä tietyn alueen kasvilajisto (tai osalajisto), lajien tuntomerkit, taksonomia ja levinneisyys. Usein mukana on määrityskaavoja, joiden avulla kasvi voidaan nimetä eri heimoja, sukuja ja lajeja erottavien tuntomerkkien avulla. Itsenäisen Suomen peruskasvioita ovat olleet Ilmari Hiitosen Suomen kasvio ("Iso-Hiitonen") ja Koulu- ja retkeilykasvio ("Pikku-Hiitonen"). Uusi Retkeilykasvio-niminen teos ilmestyi vuonna 1984 Suomen Luonnonsuojelun Tuki ry:n kustantamana. Teoksen neljäs, täysin uudistettu painos julkaistiin vuonna 1998.Luonnontieteellinen keskusmuseo Neljännen painoksen toimittivat Leena Hämet-Ahti, Juha Suominen, Tauno Ulvinen ja Pertti Uotila. Erillinen päivitysosa julkaistiin Kasvimuseon Lutukka-sarjassa vuonna 2005. Retkeilykasvion viidettä painosta on valmisteltu vuodesta 2012 alkaen.Uotila, Pertti (2012). Retkeilykasviosta uusi painos. Lutukka 28: 3, s. 66. == Lähteet == == Kirjallisuutta == * * * * * * Luokka:Kirjat kasvitieteestä
Myymäläauto

Myymäläauto tai kauppa-auto on linja-autoon tai pakettiautoon rakennettu liikkuva vähittäistavaramyymälä.WSOY Iso tietosanakirja 6, s. 312, WSOY 1997 ISBN 951-0-20163-4 Tuotevalikoima voi olla hyvinkin laaja, elintarvikkeista aikakauslehtiin. Myymäläauto kiertää usein lähiöissä ja haja-asutusalueilla. ==Historia== Suomen ensimmäinen myymäläauto oli osuusliike Elannon vuonna 1932 käyttöönottama auto. Myymäläautojen määrä lähti voimakkaaseen kasvuun 1950-luvun jälkimmäisellä puoliskolla. Vuonna 1955 Suomessa oli noin 90 myymäläautoa, mutta vuonna 1960 jo noin 660.Kirsti Lehtomäki (toim.): Liikkeelle! sanoi Kekkonen: Mobilia-vuosikirja 2015, s. 52–53. Kangasala: Mobilia-säätiö, 2015. ISBN 978-952-67739-3-3. Enimmillään autoja liikennöi 1970-luvulla noin 1 200 kappaletta. Kotimaankauppakomitean arvion mukaan myymäläautoverkon piiriin kuului vuonna 1970 noin 500 000 asiakasta. Vuonna 2010 myymäläautoja oli Suomessa enää noin 30, joista pari kiersi pääkaupunkiseudulla. Vuonna 2014 määräksi laskettiin noin 20. Vuoteen 2018 mennessä määrä oli vähentynyt kuuteen: viisi Itä-Suomen maaseudulla ja yksi Kankaanpään seudulla Satakunnassa. Määrä pysyi kuudessa vuonna 2021. Vuonna 2024 kauppa-autoja oli enää kaksi. Ensimmäiset kauppa-autot oli rakennettu usein vanhoista linja-autoista, mutta käytössä oli monenlaisia itse tehtyjä autoja. Myymäläautojen sarjatuotannon aloitti Kiitokori Oy Iitin Kausalassa vuonna 1954, ja muita valmistajia ovat olleet Erikoiskori Oy Iisalmessa, Lahden Autokori Oy Nastolassa, Lavian Autokori Oy Laviassa ja Nummela Oy Kaarinassa. Varsin moni myymäläauto oli rakennettu 1960- ja 1970-luvuilla Bedfordin alustalle. Vielä 1980-luvun lopulla kauppa-autoon sai yrittäjä tukea valtiolta sekä keskusliikkeiltä, mikä edesauttoi kaluston uusimista sekä lisäämistä. Maaseudun väestökato ja tuen loppuminen on vaikuttanut suuresti autojen vähenemiseen. Aikataulut ja reitit vahvisti lääninhallitus, nykyisin vahvistusta ei enää tarvita. Hausjärvellä sijaitsee Martti, Suomen ainoa myymäläautomuseo. ==Katso myös== *Jäätelöauto == Lähteet == == Kirjallisuutta== * * == Aiheesta muualla == * Luokka:Erikoisajoneuvot Luokka:Vähittäiskauppa
Kivimäki

Kivimäki voi tarkoittaa ainakin seuraavia: ==Sukunimenä== * Aarne Kivimäki (Olavi Kallas, 1911–1988), suomalainen elokuvaohjaaja ja käsikirjoittaja * Aatu Kivimäki (s. 1997), suomalainen koripalloilija * Aleksanteri Kivimäki (s. 1997), suomalainen verkkorikollinen * Anniina Kivimäki (s. 1999), suomalainen kilpakävelijä * Antti Kivimäki (s. 1978), tiedetoimittaja ja kirjailija * Arto Kivimäki (s. 1963), suomalainen kääntäjä ja kirjailija * Erkki Kivimäki (1923–2007), suomalainen kommunistipoliitikko * Erkki Kivimäki (1936–2017), juristi, diplomaatti, suurlähettiläs * Ilkka Kivimäki (s. 1949), suomalainen rallikartanlukija * Jussi Kivimäki (1885–1976), suomalainen kreikkalais- roomalaisen tyylin painija * Juuso Kivimäki (1893–1969), suomalainen kirurgi, hammaslääkäri ja professori * Mika Kivimäki (s. 1961), suomalainen epidemiologi ja professori * Mikko Kivimäki (s. 1939), suomalainen juristi, yritysjohtaja ja vuorineuvos * Minna Kivimäki (s. 1971), juristi, liikenne- ja viestintäministeriön kansliapäällikkö * Pentti Kivimäki (s. 1941), suomalainen opettaja, koulunjohtaja ja pesäpalloilija * Petri Kivimäki (s. 1978), kitaristi * Sami-Petteri Kivimäki (s. 1984), suomalainen pesäpallon pelinjohtaja ja jääkiekkoilija * Samuli Kivimäki (s. 1988), suomalainen jääkiekkoilija * Tauno Kivimäki (1917–2002), kauppaneuvos * Timo Kivimäki, suomalaissyntyinen Kööpenhaminan yliopiston kansainvälisen politiikan professori * Toini Kivimäki (o.s. von Essen, 1894–1980), suomentaja * T. M. Kivimäki (1886–1968), suomalainen oikeustieteilijä ja professori, poliitikko, pääministeri, Juuso Kivimäen veli * Urho Kivimäki (1889–1958), suomalainen virkamies ja kaunokirjallisuuden suomentaja, Toini Kivimäen puoliso * Vihtori Kivimäki (1881–1961), suomalainen opettaja, poliitikko, Maalaisliiton puoluesihteeri * Ville Kivimäki (s. 1976) historiantutkija, tietokirjailija * Yrjö Kivimäki (oik. Rissanen, 1902–1942), neuvostoliitonsuomalainen kirjailija ja lehtimies ==Paikkoja== * Kivimäki, kaupunginosa Forssassa * Kivimäki, kylä Kajaanissa * Kivimäen pysäkki, entinen rautatieliikennepaikka Kajaanissa * Kivimäki, kylä Lapinlahdella * Kivimäki, kylä Luumäellä * Kivimäki, kylä Pielavedellä * Kivimäki, kylä Savonrannalla * Kivimäki, kylä Sotkamossa * Kivimäki, kaupunginosa Vantaalla * Kivimäki, kylä Ylihärmässä * Kivimäki, osa Vantaan Martinlaaksoa ===Fiktiivinen paikka=== *Kivimäki, kuvitteellinen Helsingin kaupunginosa Risto Jarvan elokuvassa Mies, joka ei osannut sanoa ei
Pauline van der Wildt

Paulina ”Pauline” Jacoba van der Wildt (29. tammikuuta 1944 Schiedam) on alankomaalainen uimari, joka saavutti pronsimitalin 4 × 100 metrin vapaauintiviestissä kesäolympialaisissa 1964. Hänen joukkuetoverinsa viestissä olivat Toos Beumer, Winnie van Weerdenburg ja Erica Terpstra, ja heidän aikansa oli 4.12,0 . == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1944 syntyneet Luokka:Elävät henkilöt
Kivimäen pysäkki

Kivimäen pysäkki tai Kivimäen seisake () on lakkautettu rautatieliikennepaikka Kajaanin kaupungissa rataosalla . Se sijaitsi suunnilleen Murtomäen ja Kajaanin asemien puolivälissä Syvänkankaalla lähellä Kivimäen kylää. Kivimäki avattiin liikenteelle 16. lokakuuta 1904. Paikalle rakennettiin samana vuonna Bruno Granholmin suunnittelema Platformskjul IV -tyyppinen pysäkkirakennus. Liikennepaikka muutettiin miehittämättömäksi ja tavaraliikenne lakkautettiin 25. toukokuuta 1968. Henkilöliikenne lakkautettiin 23. toukokuuta 1971 ja liikennepaikka lakkautettiin kokonaan 28. toukokuuta 1972. Liikennepaikan viimeiset sivuraiteet purettiin 1988. Kivimäen pysäkkirakennus siirtyi yksityisomistukseen ja se kunnostettiin 1999. Rakennus purettiin vuoden 2015 lopulla. == Lähteet == == Aiheesta muualla == * Vaunut.org: Kuvia Kivimäen pysäkiltä Luokka:Kajaanin rautatieliikennepaikat Luokka:Kainuun lakkautetut rautatieliikennepaikat Luokka:Bruno Granholmin suunnittelemat rakennukset
Kivimäen rautatieseisake

Kivimäen rautatieseisake () on rautatieseisake Viron rataverkkoon kuuluvalla Tallinna–Paldiski-radalla. Se sijaitsee noin kymmenen kilometrin päässä Tallinnan Baltian rautatieasemalta ja noin 38 kiilometrin päässä Paldiskin rautatieasemalta. Kivimäen kohdalla rataosuus on kaksiraiteinen. Luokka:Tallinnan rautatieliikennepaikat
Einstein on the Beach

Einstein on the Beach () on Philip Glassin säveltämä ja Robert Wilsonin ohjaama nelinäytöksinen minimalistinen ooppera. Se sai ensi-iltansa 25. heinäkuuta 1976 Avignonissa, Ranskassa ja produktiota esitettiin samana vuonna myös Hampurissa, Pariisissa, Belgradissa, Venetsiassa, Brysselissä, Rotterdamissa ja New Yorkin Metropolitan-oopperassa. Ensi-iltakiertuetta seurasivat yksittäiset produktiot Brooklynissa vuonna 1984 ja Stuttgartissa 1988 sekä toinen maailmankiertue vuonna 1992, jolloin ooppera esitettiin ensimmäistä kertaa muun muassa Melbournessä ja Tokiossa. Teos on säveltäjän oopperoista ensimmäinen ja pisin. Teos kestää yli viisi tuntia. Siinä ei ole väliaikaa, mutta yleisö voi vapaasti poistua ja palata esityksen aikana. Teoksen libretto koostuu numeroista, nuottien solfanimistä sekä runoilija Christopher Knowlesin arvoituksellisista runoista. Tammikuussa 2014 Einstein on the Beach tallennettiin televisioesitykseksi Pariisin Châtelet-teatterissa. Televisioinnin ohjasi brittiläinen Don Kent. Yle Teema esitti oopperan huhtikuussa 2015Einstein on the Beach, Yle Teema 18.4.2015., heinäkuussa 2016 ja marraskuussa 2017. Vuonna 2012 oopperasta julkaistu musiikkialbumi (1979) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Lähteet == * Glass Pages: Einstein on the Beach * Einstein on the Beach ===Viitteet=== Luokka:Englanninkieliset oopperat
Māris Verpakovskis

Māris Verpakovskis (s. 15. lokakuuta 1979 Liepāja, Latvia) on latvialainen jalkapalloilija, pelipaikaltaan hyökkääjä. Hän edustaa Kreikan Superliigan Ergotelis FC:a. Ennen ammattilaisuraansa Verpakovskis pelasi 1995–1996 Baltikassa kolme ottelua. Kaudella 1997 Verpakovskis aloitti ammattilaisuransa kotikuntansa Metalurgsissa. Loppuvuodesta 2000 hän siirtyi Virslīgan johtavaan seuraan Skontoon, jossa voitti kolme liiga- ja kaksi cup-mestaruutta. Hänen paras kautensa oli 2003, jolloin hän teki 25 liigaottelussa 22 maalia. Hyvät otteet herättivät useiden eurooppalaisten huippuseurojen mielenkiinnon, ja joulukuussa 2003 Verpakovskis teki viisivuotisen sopimuksen Ukrainan liigan Dynamo Kiovan kanssa. Kevätkaudella 2004 pelaamassan 10 liigaottelussa hän teki viisi maalia, ja pääsi kauden päätteeksi juhlimaan liiga-, cup- ja supercup-mestaruutta uuden seuransa kanssa. Kevätkauden 2007 Verpakovskis pelasi lainasopimuksella Espanjan Primera Divisiónin Getafessa ja kesällä 2007 hän siirtyi vuoden lainasopimuksella Kroatian ykkösliigan HNK Hajduk Splitiin. Hän pelasi vielä Dynamossa ollessaan kirjoilla lainalla espanjalaisessa Celta Vigossa, kunnes siirtyi kesällä 2009 Kreikkaan. 5\. heinäkuuta 2009 kreikkalainen Ergotelis FC ilmoitti tehneensä Verpakovskisin kanssa kahden vuoden mittaisen pelaajasopimuksen, joka kestää kauden 2010-11 loppuun. Latvian maajoukkueessa Verpakovskis pelasi ensimmäisen ottelunsa vuoden 2000 EM-kilpailuiden karsinnoissa Kreikkaa vastaan. Vuoden 2004 EM-kilpailuiden karsinnoissa hän oli Latvian paras maalintekijä kymmenessä ottelussa tekemällään kuudella maalilla. Hän myös ratkaisi Turkkia vastaan pelatussa jatkokarsintaottelussa Latvialle EM-kilpailupaikan tasoittamalla pelin 2–2. Itse EM-kilpailuissa 2004 Verpakovskis teki Tšekkiä vastaan Latvian ainoan maalin koko turnauksessa. == Saavutukset == * Latvian pääsarjamestaruus: 2001, 2002, 2003 * Latvian cup: 2001, 2002 * Ukrainan pääsarjamestaruus: 2004 * Ukrainan cup: 2004, 2006 * Ukrainan supercup: 2004, 2006 * Latvian vuoden pelaaja: 2003, 2004 == Lähteet == == Aiheesta muualla == * Māris Verpakovskis Dynamo Kiovan sivustolla * Māris Verpakovskis Football Database -sivustolla * Māris Verpakovskis Mestarien liigan sivustolla * Māris Verpakovskis Latvian maajoukkueen -sivustolla Luokka:Latvialaiset jalkapalloilijat Luokka:Vuonna 1979 syntyneet Luokka:Elävät henkilöt
Alain Finkielkraut

Alain Finkielkraut (s. 30. kesäkuuta 1949 Pariisi, Ranska) on ranskalainen esseisti. Hän on Auschwitzista pelastuneen puolanjuutalaisen taidekäsityöläisen poika. Hän opettaa École polytechnique -nimisessä teknillisessä eliittikorkeakoulussa aatehistorian professorina humanististen ja yhteiskuntatieteiden tiedekunnassa. Useita teoksia kirjoittanut Finkielkraut esiintyy säännöllisesti television talk show -ohjelmissa ja kirjoittaa kolumneja ranskalaisiin lehtiin usein humanistisesta näkökulmasta. Finkielkraut on tunnettu erityisesti islamin arvostelijana. Finkielkraut joutui rasististen hyökkäysten kohteeksi helmikuussa 2019 ollessaan seuraamassa keltaliivien mielenosoitusta. Hän on aikaisemmin kirjoittanut keltaliiveistä myötämielisesti.Juutalainen akateemikko Alain Finkielkraut joutui rasistien kynsiin Pariisissa, Macron tulistui twitterissä. Helsingin Sanomat 17.2.2019 Finkielkrautin herjaaja on tunnistettu videolta tiedustelupalvelujen seuraamaksi salafisti-islamistiksi. Hyökkäys sai kuitenkin Ranskan hallituksen ja median syyttämään presidentti Emmanuel Macronia vastustaneita keltaliivejä antisemitismistä. ==Lähteet== ==Aiheesta muualla== * Institut d'études lévinassiennesin virallinen kotisivu. Alain Finkielkraut kuuluu sen perustajiin * Alain Finkielkraut - Blogi Luokka:Ranskalaiset esseistit Luokka:Ranskalaiset filosofit Luokka:Ranskan akatemian jäsenet Luokka:Vuonna 1949 syntyneet Luokka:Elävät henkilöt
Nixon Kiinassa

Nixon Kiinassa () on John Adamsin kolminäytöksinen ooppera. Nimensä mukaisesti ooppera käsittelee Yhdysvaltain presidentin Richard Nixonin valtiovierailua Kiinaan, missä hän tapasi puhemies Mao Zedongin, pääministeri Zhou Enlain ja muita maan johtajia. Se kantaesitettiin Houstonin oopperassa vuonna 1987 ja voitti vuonna 1989 Grammy-palkinnon parhaasta uudenmusiikin sävellyksestä. Oopperan Suomen kantaesityksen teki Kansallisooppera vuonna 1990. Teos on poikkeuksellinen tiukasti nykyaikaan ja maailmanpolitiikkaan liittyvän aiheensa vuoksi, jota se käsittelee barokkioopperan kaltaisella muodollisuudella. Teoksen libreton on kirjoittanut Alice Goodman ja sen ensiesityksen ohjasi Peter Sellars. Teoksen Suomen ensi-esitys oli Suomen Kansallisoopperassa 29. marraskuuta 1990. Oopperan musiikki on Adamille tyypillisen minimalistista ja sisältää vaikutteita 1940-luvun big band- musiikista. == Lähteet == * A Great American Opera by Patrick J. Smith * Nixon in China Luokka:Englanninkieliset oopperat Luokka:Richard Nixon
Henrik Borenius

Henrik Gustaf Borenius (11. helmikuuta 1840 Porvoo – 22. toukokuuta 1909 Vaasa) oli suomalainen lakimies ja säveltäjä. ==Henkilöhistoria== Borenius syntyi vanhaan Boreniuksen pappissukuun, joka 1600-luvun lopulla oli nimeltään Lähteenkorva. Hänen isänsä Alexander Ferdinand Borenius toimi Porvoossa kymnaasin lehtorina sekä sittemmin tuomiokapitulin asessorina ja osallistui valtiopäiville. Borenius opiskeli samassa kymnaasissa muun muassa J. L. Runebergin oppilaana. Hän suoritti ylioppilastutkinnon vuonna 1857 ja opiskeli Keisarillisessa Aleksanterin-Yliopistossa. Ylioppilasaikoinaan hän harrasti kuorolaulua ja viulunsoittoa, mutta hänen musiikinopinnoistaan ei ole tietoa. Hän johti yhtä "Kaksitoistikoista" (), jotka kiersivät maata keräämässä rahaa Ylioppilastalon rakentamiseen. Vuosina 1860–1864 hän johti Akademiska Sångföreningenin kuoroa. Borenius valmistui ensin filosofian maisteriksi 1864 ja molempien oikeuksien kandidaatiksi 1873. Hän hoiti juridisia virkoja muun muassa senaatissa ja toimi prokuraattorin apulaisena 1887–1892, senaattorina 1892–1902 sekä Vaasan hovioikeuden presidenttinä 1902–1909. Borenius sai valtioneuvoksen arvon 1891.Ylioppilasmatrikkeli 1853–1899 : Henrik Gustaf Borenius Boreniuksen puoliso vuodesta 1877 oli Maria Pesonius (k. 1932). Heidän tyttärensä oli sosiaalineuvos Elsa Borenius ja poikansa asianajaja Heikki Borenius (toimistossa Borenius & Kemppinen). Boreniukselle myönnettiin Upsalan yliopiston lakitieteen kunniatohtorin arvo vuonna 1893. ==Taiteellinen tuotanto== Boreniuksen sävellystuotanto käsittää pienimuotoisia yksin- ja kuorolauluja, joista tunnetuimpia ovat "Muisto", "Kalastajan laulu merellä", "On lintu liverrellyt" sekä "Uusmaalaisten marssi". ==Lähteet== ==Aiheesta muualla== * Luokka:Suomalaiset taidemusiikin säveltäjät Luokka:Suomalaiset juristit Luokka:Suomen hovioikeuksien presidentit Luokka:Suomalaiset senaattorit Luokka:Vuonna 1840 syntyneet Luokka:Vuonna 1909 kuolleet
3D Realms

3D Realms (perustettu nimellä Apogee Software) on yhdysvaltalainen pelitalo, joka on perustettu vuonna 1987. Sen pääkonttori on Garlandin kaupungissa Texasissa. Vuonna 1994 Apogee Software perusti 3D Realms Entertainment -osaston tavoitteena kehittää 3D-grafiikkaa käyttäviä pelejä. Vuonna 2008 Apogee Softwaren nimi, logo ja valikoima lisensoitiin Apogee Software, LLC. -yritykselle. 6\. toukokuuta 2009 3D Realmsin toimitusjohtaja Scott Miller paljasti haastattelussa, että 3D Realms lakkautetaan ja työntekijät on vapautettu muihin tehtäviin.Shacknews: Duke Nukem Developer 3D Realms Shuts Down (7.5.2009) 3D Realmsin sivuja ylläpitävä kehittäjä vahvisti uutisen ja kertoi, ettei tiennyt asiasta vielä päivää aikaisemmin.3D Realms Forums Myöhemmin paljastui, ettei 3D Realms ollutkaan kaatunut, vaan Duke Nukem Foreverin kehittäjätiimi oli vapautettu tehtävistään. Yhtiön yli kymmenen vuotta tekeillä olleen ja yleiseksi vitsiksi muodostuneen Duke Nukem Foreverin oikeudet myytiin Gearbox Softwarelle, joka viimeisteli lähes valmiin pelin yhteistyöllä Triptych Gamesin ja Piranha Gamesin kanssa. Take-Two Interactive säilytti pelin julkaisuoikeudet. Vuonna 2014 yritys ja 3D Realmsin nimi myytiin tanskalaiselle Interceptor Entertainmentille. Vuonna 2021 Embracer Group ilmoitti hankkineensa 3D Realmsin tytäryhtiönsä Saber Interactiven kautta. == 3D Realmsin pelit == 3D Realmsin kehittämät pelit * Duke Nukem 3D, 1996 * Shadow Warrior, 1997 * Duke Nukem Forever – yhtiö kehitti peliä vuodesta 1997 aina vuoteen 2009, jolloin Duke Nukem -tuotenimi myytiin Gearbox Softwarelle, joka otti projektin viimeisteltäväkseen 3D Realmsin julkaistut/tuotetut pelit * Terminal Velocity, 1995 * Duke Nukem 64, 1997 * Duke Nukem: Total Meltdown, 1997 * Duke Nukem: Time to Kill, 1998 * Duke Nukem: Zero Hour, 1999 * Duke Nukem (Game Boy Color), 1999 * Duke Nukem: Land of The Babes, 2000 * Max Payne, 2001 * Duke Nukem: Manhattan Project, 2002 * Duke Nukem Advance, 2003 * Max Payne 2: The Fall of Max Payne, 2003 * Duke Nukem Mobile, 2004 * Duke Nukem Mobile II: Bikini Project, 2005 * Duke Nukem Mobile 3D, 2005 * Prey, 2006 == Lähteet == == Aiheesta muualla == * 3D Realmsin kotisivut Luokka:Yhdysvaltalaiset videopeliyritykset
Åhléns

Åhléns on ruotsalainen tavarataloketju, jonka tiloissa myydään esimerkiksi kodintuotteita, muotia, kosmetiikkaa, leluja ja kirjoja. Yhtiön pääkonttori sijaitsee Tukholmassa. Åhlénsilla on lukuisia tavarataloja Ruotsissa ja Norjassa. Ketjun ehkä tunnetuin tavaratalo on Åhléns City, joka sijaitsee Tukholman keskustassa, Sergelin torin ja T-Centralenin metroaseman läheisyydessä. Vuonna 1964 valmistunut korttelinkokoinen tavaratalorakennus tunnetaan varsinkin pitkästä ikkunattomasta julkisivustaan. Arkkitehtitoimisto Backström & Reiniuksen suunnittelema rakennus voitti arkkitehtien Kasper Salin -palkinnon.Fredric Bedoire: Stockholms byggnader: Arkitektur och stadsbild, s. 106. Norstedts, Tukholma 2012. ==Lähteet== ==Aiheesta muualla== * Åhlénsin viralliset sivut Luokka:Ruotsalaiset tavaratalot Luokka:Ruotsalaiset kauppaketjut
Magiaa

Magiaa on skotlantilaisen Debi Gliorin kirjoittama fantasiakirjasarja. Sarjan keskushenkilöinä on Strega-Borgian noitaperhe. Perheellä on erikoisia lemmikkejä kuten krokotiili, aarnikotka, jeti ja lohikäärme. Perhe ja palvelusväki asuvat StregaSchloss-nimisessä kartanossa. ==Sarjan osat== * Magiaa mahan täydeltä (Pure Dead Magic) * Magiaa millin tarkkuudella (Pure Dead Wicked) * Magiaa mennen tullen (Pure Dead Brilliant) * Magiaa musta taivas (Deep Trouble) * Magiaa meri tumma (Deep Water) * Magiaa mafian tahtiin (Deep Fear) ==Henkilöitä== Strega-Borgian perhe ja sukulaiset: * Titus: perheen 12-vuotias poika * Pandora: perheen 10-vuotias tytär * Liru: Pandoran ja Tituksen sisar * vanhemmat: isä Luciano ja äiti Baci * "Mummi": Tituksen, Pandoran ja Lirun isoisoisoisoisoisoisoäiti (jäädytetty) * Don Lucifer di S'Sektion Borgia, Lucianon velipuoli Kotiapulaiset: * Flora McLahkan:lastenvahti * Säppi: hovimestari * Mari Nadi: keittäjä * Alexander Ille-Scott: hovimestarin sijainen * Neiti Araminttu Fraser: uusi lastenhoitaja Pedot: * Tarantella: hämähäkki suukkosuu * Sputnik, Ffup ja Turnu: myyttiset vankitymän asukkaat * Nestori, Ffupin poikavauva * Toko Schlossin vallihaudan krokotiili * Moninainen, Pandoran lemmikkirotta * Terminus, Moninaisen tytär * Unikeko, skotlantilaisten myyttien peto * Vesper, Lirun lepakkotuttava ==Lähteet== Luokka:Fantasiakirjasarjat
Helsingin Sokos

Helsingin Sokos voi tarkoittaa: * Helsingin keskustan Sokos, Helsingin Mannerheimintiellä sijaitseva tavaratalo * Hakaniemen Sokos, Helsingin Hakaniemessä sijainnut tavaratalo
Amadou & Mariam

Amadou & Mariam on malilainen maailmanmusiikkiduo. Duon jäsenet ovat Mariam Doumbia ja Amadou Bagayoko, jotka kumpikin ovat sokeita. He ovat olleet naimisissa vuodesta 1980. Yhtye esittää etnistä musiikkia, jossa on länsimaisia vaikutteita. Tyyliä on luonnehdittu muun muassa afrobluesiksi. Yhtye muutti vuonna 1986 Norsunluurannikolle, ja lopulta Sou Ni Tile -albumista tuli hitti Ranskassa. Duo sai esiintymisiä festivaaleilla eri puolilla maailmaa. Manu Chao tuotti Amadou & Mariamin albumin Dimanche à Bamako (2005). Yhtye on myös tehnyt yhdessä Herbert Grönemeyerin kanssa laulun "Celebrate the Day" jalkapallon MM-kilpailuihin 2006. Vuonna 2024 Amadou & Mariam esittivät Serge Gainsbourgin laulun Je suis venu te dire que je m'en vais kesäparalympialaisten päätösjuhlissa. == Jäsenet == * Mariam Doumbia (s. 15. huhtikuuta 1958, Bamako) * Amadou Bagayoko (s. 24. lokakuuta 1954, Bamako) ==Diskografia== * Se Te Djon Ye (1999) * Sou Ni Tile (1999) * Tjé Ni Mousso (2000) * Wati (album) (2003) * Dimanche à Bamako (2005) * Je pense à toi: Best of (2005) * Zeit, Dass Sich Was Dreht (with Herbert Grönemeyer) (2006) * Welcome To Mali (2008) * Folila (2012) * La Confusion (2017) ==Lähteet== == Aiheesta muualla == * Viralliset sivut Luokka:Malilaiset yhtyeet Luokka:Maailmanmusiikkiyhtyeet
Chit Phumisak

Chit Phumisak (, 25. syyskuuta 1930 Prachinburi – 5. toukokuuta 1966 Sakon Nakhon) oli thaimaalainen toisinajattelija, kirjailija, lingvistikko, historioitsija ja marxilainen poliitikko. Chit Phumisakia pidetään Thaimaassa yhtenä tärkeimpänä yhteiskunnallisena kriitikkona. Hänen pääteoksensa on The Face of Thai Feudalism () - kriittinen analyysi Thaimaan yhteiskunnallisista oloista ja Sakdina-järjestelmästä. == Elämä == Chit Phumisak syntyi köyhään perheeseen Prachinburin provinssissa sijaitsevassa Prachantakhamin kylässä. Hänen vanhempansa olivat Siri ja Saengngeun Phumisak. Alkuperäisen nimensä Somchit hän lyhensi myöhemmin muotoon "Chit", sillä Phibunsongkhramin hallituskaudella nimikäytännöt yhtenäistettiin sukupuolten mukaisestiBookrags: Chit Phumisak Viitattu 5.9.2009. Vaikka hän oli kotoisin köyhistä oloista, pääsi hän silti opiskelemaan Thaimaan parhaimpaan Chulalongkornin yliopistoon Bangkokissa. Hänen kirjoituksensa olivat edistysmielisiä ja nationalismin vastaisia, minkä Sarit Thanaratin sotilashallinto koki uhkana yhteiskunnalliselle vakaudelle. Monien muiden lailla hänet pidätettiin kommunistisyytösten nojalla 1957 ja passitettiin vankeuteen kuudeksi vuodeksi. Lopulta oikeus vapautti hänet syyttömänä. Vapauduttuaan hän liittyi 1965 kiellettyyn Thaimaan kommunistiseen puolueeseen, jonka tukikohta oli Phu Phanin vuorilla Sakon Nakhonin provinssissa. 5. toukokuuta 1966 hänet ammuttiin Nong Kungin kylän lähistöllä amphoe Waritchaphumissa. Hänen ruumiinsa poltettiin, mutta vasta 1989 jäännökset haudattiin perinteisen seremonian mukaan Wat Prasittisangwonin temppelin stupaan. Pääteoksensa The Face of Thai Feudalism hän kirjoitti vuonna 1957 salanimellä Somsamai Srisootarapan. Muita pseudonyymejä, joita hän käytti, olivat muun muassa Kawi Kanmuang ja Kawi Srisayam. == Teoksia == * The Face of Thai Feudalism (โฉมหน้าศักดินาไทย) (1957) * Art for Life, Art for the People (ศิลปเพื่อชีวิต ศิลปเพื่อประชาชน) (1957) * Fighter of a New Generation (นักรบของคนรุ่นใหม่) (1974) == Katso myös == *Caravan == Lähteet == == Aiheesta muualla == * Book Rags: Chit Phumisak Luokka:Thaimaalaiset poliitikot Luokka:Thaimaalaiset kirjailijat Luokka:Historioitsijat Luokka:Kielitieteilijät Luokka:Toisinajattelijat Luokka:Thaimaalaiset henkirikosten uhrit Luokka:Vuonna 1930 syntyneet Luokka:Vuonna 1966 kuolleet
Kanavointi (spiritismi)

Kanavoinnilla tarkoitetaan spiritismissä väitettyä meedion ja henkimaailman välistä yhteyttä. Varhaisia kanavoinnin muotoja olivat ilmestysspiritismi ja automaattikirjoitus. Termin "kanavointi" ottivat 1950-luvulla käyttöön ryhmät, jotka väittivät olevansa yhteydessä ufojen miehistöihin. Laajimpana yksittäisenä kanavoituna teoksena pidetään Urantia-kirjaaHarri Heino: Mihin Suomi tänään uskoo, Helsinki: WSOY 2002 ISBN 951-0-27265-5. Termiä käytetään etenkin new age -liikkeessä. ==Lähteet == ==Aiheesta muualla== * Allan Kardec ja Spiritismi (suomeksi) * God Speaks Conversations with non-incarnate Divine Teachers. Luokka:New agen käytännöt Luokka:Spiritualismi
Nälkä

Nälkä on kehon tuntemus, jossa ihminen kokee tarvetta syödä ruokaa. Sen vastakohta on kylläisyyden tuntemus. Nälän tunne syntyy keskushermostoon kuuluvassa hypotalamuksessa. Nälkä voi olla sen varoitusmerkki, että ihminen ei ole syönyt tarpeeksi. Syömättömyys voi johtaa aliravitsemukseen, nälkiintymiseen ja kuolemaan. Nälkä voi myös olla jonkin sairauden oire, kuten Prader–Willin oireyhtymässä. Terveellä ihmisellä on melko pitkä nälän sietokyky, jota käytetään hyväksi esimerkiksi paastottaessa. ==Näläntunteeseen vaikuttaminen== Yleinen tarve rajoittaa energian saantia on luonut tarpeen tarkastella sitä, voidaanko nälän ilmaantumiseen vaikuttaa nautitun aterian sisältöä muokkaamalla. Myös laitosruokailussa ja muussa joukkoruokailussa, jossa joudutaan noudattamaan säännöllistä ruokailurytmiä, joudutaan seuraamaan aterioiden vaikutusta kylläisyyden tunteeseen. Runsaasti kuitua ja hiilihydraatteja sekä vähärasvaisia proteiinin lähteitä sisältävät ateriat ovat suositeltavia nälän tunteen hallinnan kannalta. Runsaasti proteiinia sisältävä ateria puolestaan pitää nälän tunteen pisimpään kurissa. Myös kuitupitoisten hiilihydraattien kuten täysjyväleivän tai puuron nauttiminen torjuu nälkää hyvin, samoin keitetty perunahttps://www.mtvuutiset.fi/makuja/artikkeli/terveyspommi-joka-tasaa- verensokeria-ja-pitaa-nalan-poissa-pitkaan-laihduttajan-painajainen-onkin- todellista-terveysruokaa/7343694#gs.va9vhq. Lisäksi syöminen ja jonkun muun asian pitkäaikainen yhdistäminen saattaa tehdä mielleyhtymän. Esimerkiksi aamulehden näkeminen saa aikaan halun kahviin, tai jollekin lähestyvä palaveri saa aikaan mielikuvat kahvista ja pullasta tai sämpylästä.http://www.rakasluuranko.fi/ravinto/ruok_takt.html ==Kylläisyyden tunne== Hiilihydraattipitoinen ateria saattaa aiheuttaa voimakkaan välittömän kylläisyyden tunteen, mutta nälkä ilmaantuu ja houkuttelee syömään nopeammin uudelleen kuin yhtä paljon energiaa sisältävän proteiini- tai rasvapitoisen aterian jälkeen. ==Nälkä ihmiskunnan ongelmana== Nälkä ja aliravitsemus on yksi suurimpia ihmiskunnan ongelmia. Aliravittuja ja nälkäisiä ihmisiä elää maapallolla 2015 arvion mukaan lähes 800 miljoonaa, lähinnä kehitysmaissa Afrikassa ja Etelä-Aasiassa. Vuosittain lähes 10 miljoonaa ihmistä kuolee aliravitsemukseen. Toisaalta, International Food Policy Research Institute:n Globaalilla nälkäindeksillä mitattuna nälkää näkevien ihmisten määrä on laskenut lähes kolmanneksella vuodesta 2000 lähtien. Nälkää näkevien ihmisten määrä on vähentynyt erityisesti Saharan eteläpuolisessa Afrikassa. Kestävä talouskasvu sekä investoinnit terveydenhuoltoon, koulutukseen ja juomaveden saatavuuteen ovat olleet merkittävässä asemassa aliravitsemuksen vähenemisessä viime vuosikymmenten aikana. ==Katso myös== *Nälänhätä *Energiaravintoaine ==Lähteet== ==Kirjallisuutta== * ==Aiheesta muualla== * *Nälkä , YK:n Maailman ruokaohjelma. Luokka:Ravinto-oppi Luokka:Seulonnan keskeiset artikkelit Luokka:Köyhyys
Tupakansytytinneste

Tupakansytytinneste voi tarkoittaa * Tavallisten sytyttimien polttoainetta, joka on butaani. * Sytytinnestettä, jota käytetään tietyissä sytyttimissä.
Lars Sund

pienoiskuva|Lars Sund Helsingin kirjamessuilla vuonna 2014. Lars Evert Sund (s. 2. heinäkuuta 1953 Pietarsaari)Kuka kukin on 2007, Otava 2006 on suomenruotsalainen kirjailija. Hän opiskeli englantia, ruotsia ja yleistä kirjallisuustiedettä Åbo Akademissa 1973–1978 ja hän toimi Upsala Nya Tidningin toimittajana 1979–1999. Hän asuu nykyään Uppsalassa. Lars Sund on yhdistellyt fiktiivistä kaunokirjallista romaania ja faktoihin perustuvaa historiallista romaania. Etenkin hänen Pohjanmaa-eepoksensa (trilogia Colorado Avenue, Lanthandlerskans Son ja Eriks Bok) ottaa kantaa yhteiskunnalliseen keskusteluun, mikä ei kuitenkaan vähennä teosten kaunokirjallista arvoa. Claes Olssonin ohjaaman kokoillan elokuvan Colorado Avenue ensi-ilta oli syyskuussa 2007. Se perustuu romaaneihin Colorado Avenue ja Puodinpitäjän poika. == Teokset == * * * * * * * * * Kolme sisarta ja yksi kertoja (Tre systrar och en berättare, 2014). Suomentanut Helene Bützow. Porvoo: Schildts & Söderströms 2014. ISBN 978-951-52-3414-8 * Missä musiikki alkoi (Där musiken började, 2018). Suomentanut Laura Jänisniemi. Teos & Förlaget. ISBN 978-951-851-905-1 == Palkintoja ja ehdokkuuksia == * Runeberg-palkinto 1992 * Kiitos kirjasta -mitali 1993 * Lars Widding -palkinto (Ruotsi) 1998 * Finlandia-palkinto- ehdokkuus 1997 romaanilla Lanthandlerskans son * valtion viisivuotinen taiteilija-apuraha 2001 * kirjallisuuden valtionpalkinto 2004 *Pro Finlandia -mitali 2014 *taiteilijaeläke 2020 *2025 Karl Emil Tollanderin palkinto == Lähteet == ==Aiheesta muualla== * Totta, tarua vai narrinpeliä?: Lars Sundin Siklax-trilogian (meta)fiktiivinen historiankirjoitus (väitös) Luokka:Suomenruotsalaiset kirjailijat Luokka:Kirjallisuuden valtionpalkinnon saajat Luokka:Pro Finlandia -palkitut Luokka:Vuonna 1953 syntyneet Luokka:Elävät henkilöt
Robertsonin paneeli

Robertsonin paneeli oli vuonna 1953 Yhdysvaltain keskustiedustelupalvelu CIA:n aloitteesta kokoontunut H. P. Robertsonin johtama paneeli, joka keskusteli ufohavaintojen merkityksestä Yhdysvaltain turvallisuudelle.CIA's Role in the Study of UFOs, 1947-90 — Central Intelligence Agency ==Lähteet== Luokka:Ufot Luokka:1953
Douglas Tilden

thumb|Douglas Tildenin veistos Väsynyt nyrkkeilijä. Douglas Tilden (1. toukokuuta 1861 – 5. elokuuta 1935) oli yhdysvaltalainen kuvanveistäjä. Hän kävi Kalifornian kuurojen koulua ja opiskeli myöhemmin kuvanveistoa Pariisissa Paul Chopinin johdolla. Tulirokko oli aiheuttanut Tildenin täydellisen kuuroutumisen lapsena. Kaliforniasta kotoisin ollut Tilden loi teoksensa The Football Players ("Jalkapalloilijat") juuri Pariisissa. Veistosta säilytetään nyt Kalifornian yliopiston Berkeleyn kampuksella. 1900-luvun lähetessä loppuaan siitä tuli homoeroottinen symboli.http://sunsite.berkeley.edu/gaybears/tilden/ Kuvanveistäjän muita teoksia ovat muun muassa Bear Hunt ja Mechanics Monument. Tilden menehtyi sydänvikaan vuonna 1935 ja hänet haudattiin Mountain View Cemeteryyn Oaklandiin. Hän oli vuosina 1896–1926 aviossa Elizabeth Delano Colen kanssa. ==Lähteet== == Aiheesta muualla == Luokka:Yhdysvaltalaiset kuvanveistäjät Luokka:Kuurot henkilöt Luokka:Vuonna 1861 syntyneet Luokka:Vuonna 1935 kuolleet
Tšekin koruna

Tšekin koruna eli Tšekin kruunu on Tšekin rahayksikkö. Se jakaantuu 100 haléřiin. Rahan kansainvälinen valuuttatunnus on CZK. == Kolikot == 1993- Kuva Arvo Halkaisija Paksuus Paino Koostumus Syrjä Liikkeelle- lasku Poistettu 10 h 15,5 mm 1,7 mm 0,6 g 99% alumiini 1% magnesium Sileä 1993 2003 20 h 17 mm 0,74 g Hiottu 1993 2003 50 h 19 mm 0,9 g Sileä 1993 2008 1 Kč 20 mm 1,85 mm 3,6 g Nikkeli- päällystetty teräs Hiottu 1993 Käytössä 2 Kč 21,5 mm, 11-kulmainen 3,7 g Sileä 1993 5 Kč 23 mm 4,8 g 1993 10 Kč 24,5 mm 2,55 mm 7,62 g Kupari- päällystetty teräs Hiottu 1993 20 Kč 26 mm, 13- kulmainen 2,55 mm 8,43 g Sileä 1993 50 Kč 27,5 mm keskiö: 17 mm 2,55 mm 9,7 g Kehä: Kupari- päällystetty teräs Keskiö: Messinki-päällystetty teräs 1993 == Setelit == Arvo Etupuoli Kääntöpuoli Mitat (mm) Liikkeelle- lasku 100 140 × 69 1995 200 146 × 69 1996 500 152 × 9 1995 1 000 158 × 74 1996 2 000 164 × 74 1996 5 000 170 × 74 1999 ==Lähteet== Luokka:Euroopan rahayksiköt Koruna
Papahi

Papakhi (; ) on georgialainen turkishattu. Se kuuluu perinteiseen pukeutumiseen useimmissa Kaukasuksen alueen valtioissa ja Venäjän osissa. Perinteinen georgialainen papakhi on valmistettu lampaan turkiksesta, ja se on pyöreähkö. Venäläinen papaha taas on malliltaan korkea ja valmistettu yleensä karakul-lampaan turkiksesta. Papakheja käytetään erityisesti Georgian vuoristoisilla seuduilla Pšavin, Tušetin, Khevin ja Mtiuletin alueilla. Hatusta tuli 1855 Venäjän armeijassa kasakoiden ja myöhemmin ratsuväen virallinen univormun osa. Hatun käyttö venäläisille välittyi muun muassa tšetšeenien kautta Venäjän käydessä sotia laajentuessaan Kaukasuksella. Lokakuun vallankumouksen jälkeen papahat otettiin lyhyeksi aikaa pois käytöstä puna-armeijan univormuissa, koska hattu liittyi voimakkaasti entiseen tsaarin ajan armeijaan ja kasakoihin, jotka vastustivat bolševikkeja. Uudelleen papaha otettiin taas virallisesti käyttöön 1935. ==Aiheesta muualla== Luokka:Georgialainen kulttuuri Luokka:Hatut
Kai von Fieandt

Kai Viktor Johannes von Fieandt (24. elokuuta 1909 Helsinki – 18. heinäkuuta 2000 Espoo) oli Helsingin yliopiston psykologian professori. Opiskeluaikanaan von Fieandt toimi Akateemisessa Karjala-Seurassa. Vuonna 1951 von Fieandt nimitettiin Helsingin yliopiston ensimmäiseksi psykologian professoriksi. Vuonna 1966 perustettiin virallisesti toinen professuuri, jolloin Kai von Fieandtin opetusalaksi määriteltiin yleinen psykologia ja Arvo Lehtovaaran opetusalana oli soveltava psykologia. Von Fieandt jäi professorin virastaan eläkkeelle vuonna 1973. Työssään von Fieandt keskittyi hahmopsykologian ja kokeellisen psykologian tutkimukseen. Hänen perustutkimusteoksistaan tunnetuin on Havaitsemisen maailma. Hänen viimeinen teoksensa käsitteli Gibsonin pintagradientteja. Hän standardoi tunnetuimman älykkyystestin WAIS:in suomalaisiin olosuhteisiin. Suomen lisäksi von Fieandt teki tutkimustyötä Yhdysvalloissa Cornellin, Texasin ja Coloradon yliopistoissa. Hän teki myös aktiivisesti pohjoismaista yhteistyötä. Sota-aikana von Fieandt toimi Mikkelissä Suomen armeijan päämajassa sotajoukkojen mielialan raportoijana. Hän oli perustamassa Suomen sotilaspsykologista seuraa, jonka kunniapuheenjohtajaksi hänet kutsuttiin vuonna 1969. Hän oli myös Suomen sotatieteellisen seuran ja Suomen sotilassosiologisen seuran kutsujäsen. Vuosina 1966–1973 hän toimi Lappeenrannan kesäyliopiston rehtorina. Hänellä oli kesäasunto Ristiinassa, ja hän oli perustamassa Helsingin Ristiina-seuraa, jonka kunniajäseneksi hänet kutsuttiin vuonna 1980. __NOTOC__ ==Katso myös== * von Fieandt == Lähteet == ==Kirjallisuutta== * * Luokka:Suomalaiset psykologit Luokka:Helsingin yliopiston professorit Luokka:Vuonna 1909 syntyneet Luokka:Vuonna 2000 kuolleet Luokka:Suomalaiset professorit Luokka:Suomalaiset aateliset
The Gambit

The Gambit (oikealta nimeltään Anssi Lähteenoja, s. 1982) on levyttävä suomalainen muusikko, tuottaja ja säveltäjä. The Gambit debytoi Suomessa vuonna 2005 singlellä Move Gambit/Cos My Clique Is, joka nousi suoraan Suomen singlelistan kymmenen myydyimmän kappaleen joukkoon. Kansainvälisesti The Gambit tuli itse omat kappaleensa säveltävänä, sanoittavana ja tuottavana artistina tunnetuksi julkaistuaan vuonna 2007 ensimmäisen englanninkielisen albuminsa ja tehdessään yhteistyötä nimekkäiden kansainvälisten artistien, kuten Deamsin, De La Soulin, Ice-T:n ja Beatnutsin Psycho Lesin, kanssa. Vuosien 2012-2014 aikana The Gambit on julkaissut kolme suomenkielistä sooloalbumia ja Trapetsitaiteiluu -yhteisalbumin Junon kanssa saaden singleillään huomiota niin sosiaalisessa mediassa kuin myös videopalvelu YouTubessa. ==Säveltäminen== The Gambitin sävellyksillä ovat esiintyneet muun muassa Ice-T, De La Soul, Psycho Les (The Beatnuts), Deams, Marika Krook, Juno, Kevin Tandu ja Chebaleba. ==Ohjaus ja tuotanto== Hän toimii ohjaajana, tuottajana ja säveltäjänä tuottaen filmejä ja musiikkia useille yhtiöille. Hän on lisäksi ohjannut myös muiden tunnettujen suomalaisten artistien musiikkivideoita. == Diskografia == ===Albumit=== * Rosary (2007) * Kaupunkishamaani (2012) * Tervetuloa Suomen Floridaan! (2013) * Trapetsitaiteiluu (Junon kanssa, 2014) * Parhaat (2014) ===Singlet & EP:t=== * Move Gambit / Cos My Clique Is (mukana Samuel) (2005) * Snake Styles (2008) * G.A.M.B.I.T. (2008) * 5–0 (Don't Stop) (2008) * Trailblazer (mukana Kayla G) (2010) * Mitä Kurko (mukana Samuel) (2011) * Esirippu (mukana Juno) (2012) * Jos Sä Haluut Olla Mun Kaa (mukana Justin Cameo) (2012) * Señorita (2013) * Diggaan (Junon kanssa) (2014) * Unelmat (Junon kanssa, mukana Johanna Försti) (2014) * Love Thang (2015) * Dream Team (2015) ==Lähteet== ==Aiheesta muualla== * Official website * The Gambit Suomen virallisella listalla Luokka:Suomalaiset hip hop -artistit Luokka:Suomalaiset musiikkituottajat Luokka:Vuonna 1982 syntyneet Luokka:Elävät henkilöt
Liisa Keltikangas-Järvinen

Anna-Liisa Keltikangas-Järvinen (s. 6. tammikuuta 1946 Lapua) on tunnettu suomalainen psykologi sekä kokeellisen persoonallisuustutkimuksen uranuurtaja ja alan tutkimustulosten tunnetuksi tekijä.Kuka kukin on 2007. Otava 2006. Hänet tunnetaan erityisesti temperamentin tutkimuksista. ==Ura== Keltikangas- Järvinen väitteli filosofian tohtoriksi vuonna 1977, ja hän on toiminut vuodesta 1992 lähtien Helsingin yliopistossa psykologian professorina.http://www.helsinki.fi/psykologia/esittely/historia.htm Hän johtaa persoonallisuuspsykologian alaan kuuluvaa Personality and Well-being -tutkimusryhmää. Keltikangas-Järvinen on tutkinut synnynnäisiä temperamenttieroja monitieteisen, vuosikymmeniä kattavan pitkittäistutkimusaineiston avulla. Hän on yhdistänyt tutkimusryhmänsä löydöksiä varhaiskasvatukseen ja koulupedagogiikkaan. Työn tavoitteena on ollut edistää lasten ja nuorten hyvinvointia ja erilaisuuden ymmärtämistä sekä ehkäistä syrjäytymistä. Keltikangas-Järvinen ja hänen kollegansa ovat mitanneet opettajankoulutukseen hakevien ja opiskelijoiksi valittujen persoonallisuutta. == Palkinnot ja tunnustukset == Professoriliitto valitsi Liisa Keltikangas-Järvisen Vuoden professoriksi 2008. Suomen tietokirjailijat ry palkitsi hänet Tietokirjailijapalkinnolla 2001. Lauri Jäntin säätiö myönsi hänelle tietokirjapalkinnon teoksesta Sosiaalisuus ja sosiaaliset taidot vuonna 2011. Professori Keltikangas-Järvinen on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2013. == Teoksia == * * * * * * * * * * * * * == Lähteet == == Aiheesta muualla == * Liisa Keltikangas-Järvinen Helsingin yliopiston Tuhat- tietojärjestelmässä * Liisa Keltikangas-Järvinen: Vanhemmat ymmärsivät ennen paremmin, mitä lapselta voi tietyssä iässä vaatia Luokka:Suomalaiset psykologit Luokka:Helsingin yliopiston professorit Luokka:Vuonna 1946 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Kansalliskaarti

Kansalliskaarti on monissa maissa (puoli)sotilaallisten ja poliiseista koostuvien organisaatioiden nimitys. kansalliskaarti Kielitoimiston sanakirja Useissa maissa kansalliskaartilla tarkoitetaan vapaaehtois- tai reserviläisyksiköitä. Ensimmäiset kansalliskaartit perustettiin Ranskassa vallankumouksen aikaan 1700-luvulla. Ranskan kansalliskaarti () lakkautettiin toisen maailmansodan jälkeen. Sodan aikana monissa maissa järjestettiin väliaikaisia kansalliskaarteja, kuten Britanniassa Kotikaarti (). Yhdysvalloissa kansalliskaartit toimivat nykyisin apujoukkoina luonnonkatastrofien ja suurtulipalojen selvityksissä. Yhdysvalloissa on myös Ilmakansalliskaarti (). == Katso myös == * Hemvärnet * Kaitseliit == Lähteet == Luokka:Maanpuolustus